ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 1/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Tämä on minulle erityinen päivä.
Jumala muutti elämäni tarkalleen 47 vuotta sitten.
Hän sytytti sisimpääni tulen, joka nyt, 47 vuotta myöhemmin, -
palaa voimakkaammin kuin alussa. Kohtasin Jumalan.
En ole ikinä päässyt siitä yli enkä aiokaan päästä.
Olen Jumalalle kiitollinen siitä, mitä Hän on tehnyt elämässäni.
Aloitan tänään uuden opetussarjan, "Parempi tapa rukoilla".
Minulla on siitä kirja. Tässä englanninkielinen.
Kirja on käännetty myös suomeksi. "Tie toimivaan rukoukseen".
Minulla on myös aihetta käsitteleviä CD- ja DVD-opetuslevyjä.
Opetus rukouksesta lienee rakaste- tuimpia ja vihatuimpia opetuksiani.
Sitä joko rakastetaan tai vihataan.
Opetus ei jätä ketään kylmäksi.
Opetus on erilainen kuin toiset rukouksesta kuulemasi opetukset.
Palaan tähän tarkemmin myöhemmin, mutta mielestäni rukous lienee -
kristillisen elämän väärinkäytetyimpiä asioita.
Valtaosa ajattelee, että kunhan vain rukoilee, asia on kunnossa.
Se ei pidä paikkaansa. On olemassa oikea ja väärä tapa rukoilla.
Väärä tapa rukoilla voi vapauttaa paholaisen voiman elämääsi.
En käytä tähän aikaa. Olen maininnut asiat jo aiemmin, -
etenkin opettaessani Room. 12:1―2:sta.
Aikoinaan toin eräästä konferenssista rukousta käsittelevää materiaalia.
Annoin materiaalin tytölle, jonka kanssa seurustelin.
Hän pyysi Jumalalta syöpää, -
jotta hänen suhtautumisensa kuolemaan toisi Jumalalle kunniaa.
Tyttö kuoli. Se ei ollut Jumalan tahto. Takana oli opetus, -
että kaikki on Jumalasta ja että Jumala käyttää sairauksia -
murtaakseen meitä ja tuodakseen itselleen kunniaa.
Väärä opetus ja sen tuottama väärä rukous johtivat hänen kuolemaansa.
On olemassa monia, joiden rukoukset tuhoavat heidän elämäänsä.
Monet, etupäässä naiset, pyytävät minulta usein: -
"Rukoilisitko mieheni puolesta? Olen rukoillut jo 20 vuotta. Mitä teen?"
Vastaan ensimmäisenä: "Lakkaa rukoilemasta miehesi puolesta."
Monet tuohtuvat. "Ei rukouksessa ole mitään vikaa.
Ei voi rukoilla liikaa."
Riippuu siitä, miten rukoilee.
Monet rukoilevat tavalla, joka vapauttaa kielteisiä asioita.
Saatat rukoilla aviomiehesi puolesta 45 minuuttia: -
"Jumala, hän hakkaa minua, hakkaa koiraa, tuhlaa rahamme, -
hän on juoppo, ilkeä, epäkunnioittava. Hän ei rakasta Sinua."
Luettelet, miten paha hän on. Lopuksi: "Herra, pelasta hänet."
Se ei auta sinua eikä häntä. Se pitää mielesi siinä, mikä on pielessä.
Korotat vain ongelmaa. Rukous ei ole tilaisuus -
informoida tietämätöntä Jumalaa siitä, miten huono tilanteesi on.
Ihmiset tuntuvat ajattelevan, -
että Jumalan edessä on miljoona ihmistä pyytämässä Häneltä jotain, -
joten oma rukous pitää saada päällimmäiseksi pinossa sanomalla: -
"Lääkäri sanoi näin." Luettelet yksityiskohtia luullen, -
ettei Jumala tiedä, joten Häntä pitää informoida, että nyt on hätä.
Aion opettaa jotain täysin vastakkaista.
Rukous ei ole tilaisuus tuulettaa tunteita, marista, valittaa -
ja kertoa, miten huonosti asiat ovat.
Charles Capps puhui kerran, miten hän oli rukoillut.
Herra pysäytti hänet kaiken kesken: "Charles, mitä sinä teet?" - Rukoilen.
Jumala sanoi: "Etkä rukoile. Sinä valitat."
Iso osa ihmisten rukouksesta on vain marinaa ja valitusta.
Voit aloittaa sanoilla "Taivaan Isä" ja päättää sanoilla "Jeesuksen nimessä"-
ja kutsua rukoukseksi sitä, mitä ikinä sanotkin välissä. Ei.
Iso osa on epäuskoa ja valitusta.
On olemassa oikea ja väärä tapa rukoilla. Tämä sarja rukouksesta -
on vapauttanut monia.
Monet ovat kertoneet, että opetus mullisti heidän Jumala-suhteensa.
Se on ollut tärkeimpiä opetuksia.
Ja sitten jotkut pitkäaikaiset ystävänikin -
ovat lähteneet pois kesken opetuksen, koska he eivät ole kestäneet sitä.
He ajattelivat, että hyökkään kaikkea heille rakasta vastaan.
Rukous on uskoakseni yksi väärinkäytetyimmistä asioista.
On olemassa oikea ja väärä tapa rukoilla.
Puhun paremmasta tavasta rukoilla.
Kirjan nimi ei ole: "Olet paholaisesta, ellet rukoile näin".
Olen itse tehnyt kaiken, jota vastaan tässä opetan.
Silti Jumala rakasti minua ja minä Jumalaa.
En sano, että se oli paholaisesta ja että Jumala vihasi minua -
ja siksi torjui minut. Yli 47 vuoden Herran etsimisen aikana -
olen kuitenkin oppinut asioita. Olen oppinut paremman tavan rukoilla.
Saan tänään parempia tuloksia kuin koskaan ennen.
Jumalasuhteeni on parempi kuin koskaan.
Siltikin 47 vuotta sitten, kun vasta aloittelin, -
rakastin Jumalaa ja Jumala kosketti minua. Se tuotti hyviä asioita.
Näin ihmeitä silloin tällöin.
Sokea kanakin löytää jyvän silloin tällöin, -
kunhan se jatkaa etsimistä. Se löytää jyvän ennemmin tai myöhemmin.
Sokea oravakin löytää pähkinän.
Näin Jumalan läsnäolon ja voiman sekä rukousvastauksia silloin tällöin.
Niitä oli kuitenkin harvoin, kun rukoilin perinteisellä tavalla.
Olen nyt oppinut asioita ja löytänyt paremman tavan rukoilla.
Voin taata, että opetukseni loukkaa joitain uskonnollisia käsityksiä.
Aion vastustaa monia uskonnollisia rukousopetuksia, -
mutta se ei tarkoita, että se on väärin.
Kirja on suututtanut joitain kristittyjen johtajia niin, -
että he kysyivät kustantajilta, miten he saattoivat julkaista tällaisen kirjan, -
sillä se sotii heidän käsityksiään vastaan.
Kustantaja kehotti jatkamaan lukemista ensimmäisen luvun jälkeen.
Ensimmäinen luku loukkaa monia niin, että he jättävät kirjan kesken.
Jotkut ihmettelevät, miksi toimin näin.
Koska tämä on tapa, jolla Jeesus lähestyi rukousta.
Alkaessaan opettaa rukouksesta Jeesus sanoi Matt. 6:5:ssa: -
"Ja kun rukoilette, älkää olko niinkuin ulkokullatut; -
sillä he mielellään seisovat ja rukoilevat synagoogissa -
ja katujen kulmissa, että ihmiset heidät näkisivät.
Totisesti minä sanon teille: he ovat saaneet palkkansa."
Jeesus aloitti sanomalla, että ulkokullatut rukoilevat mielellään.
Opetussarjani ykkösosan nimi on: "Ulkokullatut rukoilevat mielellään".
Korostan tätä seikkaa. Eräs mies kertoi minulle viime viikolla, -
miten hänen lapsensa kuunteli yläkerrassa opetustani.
Yhtäkkiä hän marssi alas ja sanoi: "Isi, olet ulkokullattu."
Isä ihmetteli. Poika ei sanonut mitään. Palasi yläkertaan kuuntelemaan.
Pian hän tuli taas ja sanoi: "Äiti, sinäkin olet ulkokullattu."
Lopulta hekin menivät yläkertaan.
Poika sanoi: "Andrew sanoo, että ulkokullatut rukoilevat mielellään.
Niin tekin. Olette ulkokullattuja." Hän ei ihan ymmärtänyt.
Alkaessaan puhua rukouksesta Jeesus sanoi, -
että älkää olko niin kuin ulkokullatut, sillä he rukoilevat mielellään.
Maailman kaikissa uskonnoissa rukoillaan. Tiesitkö sen?
Muslimeilla on viisi rukoushetkeä päivässä.
He asettavat lattialle maton ja kumartavat kohti Mekkaa rukoillen.
Krishna-liikkeessä, buddhalaisuudessa -
ja kaikissa muissa uskonnoissa rukoillaan mielellään.
Niissä korostetaan rukousta. Mutta on vain yksi tie Isän Jumalan luo.
Jeesus on tie, totuus ja elämä. Isän luo pääsee vain Hänen kauttaan.
Ellei rukoile Jeesuksen nimessä ja Jeesuksen kautta, -
ei pääse kaikkivaltiaan Jumalan luo.
Osa katsojista pitää sitä ahdasmieli- senä. Mutta se on ehdoton totuus.
Jumalaa on rukoiltava ja lähestyttävä Jeesuksen kautta.
Hän ei ole yksi tie monista. Hän on ainoa tie.
Miljoonat muiden uskontojen edustajat rukoilevat kyllä ahkerasti, -
mutta he eivät siis tule Isän Jumalan luo.
He saattavat kytkeytyä demonivoimiin tai hokea vain jotain -
rauhoitellakseen omaatuntoaan, mutta heillä ei ole aitoa suhdetta Jumalaan.
Kristillisessä seurakunnassakin on valtava määrä ihmisiä, -
jotka suorittavat rukoilun rituaalin ja sanovat rukoilevansa, -
mutta heillä ei ole yhteyttä Jumalaan.
Se pätee ei-kristittyihin, jotka rukoilevat Allahia tai muita.
Valtaosa kristityistä on luultavasti sitä mieltä, että se on totta.
Silloin se on totta myös kristityistä, jotka eivät rukoile oikealla tavalla.
Myöhemmin Jeesus selittää ja kumoaa monia asioita, -
mutta aivan ensimmäisenä Hän opetti, mitä rukous ei ole.
Jeesus sanoi Mark. 7:13:ssa, -
että perinnäissäännöt tekevät Jumalan sanan tyhjäksi.
Ennen kuin voi kylvää ja korjata sadon, -
ensin täytyy muokata maa ja kerätä kivet.
Täytyy hylätä perinteet ja opit, jotka tekevät tyhjäksi Jumalan Sanan.
Ei riitä, että opettaa, mitä rukous on.
Jeesus aloitti vastustamalla uskonnollisia ulkokultaisuuksia -
ja rukouskäsityksiä. Seuraan Hänen esimerkkiään.
Sarjan ykkösosa käsittelee sitä, että ulkokultaiset rukoilevat mielellään.
Se kumoaa käsityksen, että rukous on jotain rituaalien suorittamista.
En vastusta ketään yksittäistä ihmistä. En myöskään pelkää puhua totuutta.
En nyt yksilöi ketään, mutta joillakuilla on rukoushelmet.
He lausuvat tietyn määrän Ave Maria- ja Isä meidän -rukouksia.
Se ei ole rukousta. Se sotii kaikkea Jeesuksen opetusta vastaan.
Hän puhuu tyhjän hokemisesta ja monisanaisuudesta.
Jotkut sanovat sitä rukoukseksi.
Jotkut lausuvat kirjoitettuja rukouksia ja sanovat sitä rukoukseksi.
On mahdollista lausua rukous jonkun toisen perässä -
ja saada yhteys Jumalaan.
Mutta suuressa enemmistössä tapauksia ihmiset toistavat sanoja.
He eivät muodosta yhteyttä, eikä se tule sydämestä.
Rukous on kommunikointia sydämeltä Jumalalle. Se ei ole yhdensuuntaista.
Se ei ole monologi, jossa ihminen luettelee asiat Jumalalle.
Ihmisen täytyy myös kuunnella ja antaa Jumalan puhua hänelle.
Monet ovat tehneet rukouksesta uskonnollista voimistelua.
He harjoittavat sitä rauhoittaakseen omaatuntoaan.
He ajattelevat, että jos he rukoilevat tarpeeksi pitkään, -
se tekee heistä parempia ihmisiä ja Jumala jää heille jotain velkaa.
He ovat uhranneet aikaa ja keränneet ansiopisteitä, -
joilla he sitten yrittävät lunastaa rukousvastauksen.
Monet harrastavat sitä. Useinkaan Jumala ei ole siinä mukana.
Hiljattain kerroin esimerkin, miten tapasin rukoilla kaksi tuntia.
Laitoin ajastimen pyörimään ja pakotin itseni rukoilemaan.
Kerran ennen rukoushetkeäni minulla oli tosi mukavaa Jumalan kanssa.
Jumala puhui Sanansa kautta. Minä puhuin Hänelle. Se oli tosi mahtavaa.
Olin aikonut rukoilla kaksi tuntia. Hetki lähestyi vääjäämättä.
Sanoin Herralle: "Tiedät sen kuitenkin, joten tunnustan asian rehellisesti.
Kammoksun näitä kahta tuntia. Ne tuntuvat neljältä tunnilta.
Minulla on mahtavaa nyt, kun luen Sanaa, rukoilen ja olen kanssasi.
Kammoan, kun minun pitää pakottaa itseni puhumaan kaksi tuntia.
Anna anteeksi, mutta se on totuus."
Herra vastasi: "Älä välitä, Andrew.
Minäkin kammoan sitä puoli tuntia etukäteen."
Se ei ole Jumalankaan mieleen.
Moni sanoo: "Laita minut rukouslistallesi."
Raamatussa ei esiinny rukouslistoja.
Ovatko rukouslistat paholaisesta? Raamattu ei myöskään vastusta niitä.
Jotkut kuitenkin luulevat, että listalla olevat pitää mainita joka ikinen päivä -
yhä uudelleen ja uudelleen ja moukaroida taivasta.
Aion kumota näitä käsityksiä. Osoitan, että Jumala rakastaa -
esirukoustesi pyytäjiä enemmän kuin sinä rakastat.
Sinun ei tarvitse vääntää Jumalan kättä ja saada Hänet rakastamaan -
näitä ihmisiä yhtä paljon kuin sinä.
Kun aloitin, sydämeni asenne oli oikea mutta pääni asenne väärä.
Seurasin sitä tapaa, jota minulle oli opetettu.
Me anelimme Jumalalta herätystä. Oli opetettu, että niin tulee tehdä.
En vastusta herätystä. Amerikka ja maailma tarvitsevat sitä.
Haluan nähdä Jumalan yliluonnollisen liikkeen.
Mutta on opetettu niin, -
että pitää saada sadat, tuhannet ja miljoonat ihmiset rukoilemaan -
ja painostamaan Jumalaa, kunnes Hän antaa voimansa. Se on väärin.
Se on vain haitallista sinulle ja Jumala-suhteellesi.
Aion vastustaa sitä ja tapaa, jolla nykyisin puhutaan esirukouksesta.
Minulle oli opetettu, että me pakotamme Jumalaa.
Tartumme Jumalaan emmekä päästä irti, -
ennen kuin Hän antaa haluamamme. Se on valitettava asenne.
Sellainen asenne minulla oli. Niin minulle oli opetettu.
Kerran kun rukoilin, sain itseni kiinni sanomasta näin.
Rukoilin Texasin Arlingtonin puolesta. Se oli kotikaupunkini.
Rukoilin ja anelin Jumalaa joka ikinen päivä -
koskettamaan, pelastamaan ja toimimaan.
Kerran löysin itseni huutamasta Jumalan puoleen ja anelemasta: -
"Jumala, jos rakastaisit Texasin Arlingtonin asukkaita -
puoleksikaan yhtä paljon kuin minä, meillä olisi herätys."
Sen sanottuani tajusin heti, että jokin on nyt pielessä.
Luulin rakastavani ihmisiä enemmän kuin Jumala.
Halusin ihmisten kokevan Jumalan.
Koska rukoilin mutta en nähnyt ihmisten kääntyvän Jumalan luo, -
ajattelin, että syy on Jumalan ja että minun piti vain rukoilla kovemmin.
Aloitin koko yön kestävät rukouskokoukset.
Aloimme moukaroida taivaan portteja ja anella Jumalaa toimimaan.
Sellainen kuluttaa ihmisen voimavaroja. Se on rankkaa.
Itse asiassa se on kritiikkiä Jumalaa vastaan.
Juttusilleni tuli kerran eräs nainen.
Hän sanoi: "Olen jo 20 vuotta rukoillut ja paastonnut mieheni puolesta.
Olen tehnyt kaiken voitavani. Jumala ei ole vastannut.
Rukoilisitko mieheni puolesta? Ehkä Jumala vastaa sinun rukouksiisi."
Joku ei ehkä näe siinä mitään väärää.
Mutta vastasin naiselle: "En aio rukoilla miehesi puolesta."
Hän kysyi: "Miksi et rukoile?"
Vastasin: "En rukoile yhdessä sopien kanssasi, sillä asenteesi on mätä.
Vihjailet, että Jumala voisi pelastaa miehesi sormennapsautuksella.
Hän voisi pakottaa miehesi uskomaan." Sanassa ei opeteta niin.
Usko tulee kuulemisesta, kuuleminen Sanan kautta.
Jeesus käski rukoilla työmiehiä.
On oikea ja väärä tapa rukoilla. Sanoin naiselle: "Rukoilet niin kuin -
sinun, miehesi tai muiden ei tarvitsisi tehdä mitään -
ja koko juttu on Jumalan kontolla. Anelet Jumalaa.
Luulet, ettei Herra ole innostunut pelastamaan häntä.
Kenties Jumala kuulisi minua. Ehkä minä saan motivoitua Jumalan.
Se on valitettava asenne.
Jumala rakastaa miestäsi enemmän kuin sinä rakastat."
Sinun ei tarvitse anella Jumalaa ikään kuin Häntä ei kiinnostaisi -
ja Hänen puolestaan ihmiset voisivat mennä helvettiin.
Ei. Jumala rakastaa ihmisiä enemmän kuin sinä.
Rukous ei ole sitä, että anellaan Jumalaa, jotta Hänet jotenkin -
saataisiin olemaan yhtä pyhä, myötäelävä ja hyvä kuin sinä.
Tällä tavalla ihmiset ovat pääasiassa rukoilleet.
Että me jotenkin motivoimme tai pakotamme Jumalaa -
tekemään jotain, mitä Hän ei tekisi ilman meitä.
Sellainen lähestymistapa rukoukseen on isku ja loukkaus vasten Jumalaa.
Silloin lähtökohta on epäusko.
Se vahingoittaa sinua, eikä rukouksesi ole tehokas.
Rukous on alue, jota on todella vääristelty.
Tämä on johdantoa. Sanon vielä, ennen kuin mennään yksityiskohtiin, -
että on ihmisiä, jotka ylistävät rukousta. Puhuvat ja opettavat siitä.
"Sinun pitää rukoilla. Tee näin."
Minäkin opetan rukouksesta, ja se on tarpeen.
Mutta osa ihmisistä ylistää rukousta eikä sitä, mitä rukous saa aikaan.
Minulle rukous on kuin auto. Omistan auton, joka toi minut kotoa toimistolle,
jotta voin tehdä näitä ohjelmia. Se on kiva. Siinä on kivoja varusteita.
Mutta auto on vain työkalu. Tärkeää on, mitä voin tehdä sillä.
En istu ylistämässä autoa.
En istu puhumassa: "Rakastan autoani!"
Rakastan sitä, että voin istua autooni ja se vie minut eri paikkoihin.
Jotkut vain puhuvat rukouksesta.
Tärkein asia tässä ei mielestäni ole rukous vaan suhde Jumalaan.
Rukous on yhteyttä Jumalaan, juttelua Jumalalle ja kommunikointia.
Jumalalle juttelu on tärkeä osa suhdetta, mutta en ylistä rukousta.
Ylistän suhdettani Jumalaan.
Yhdessäolo Jumalan kanssa on tärkeä osa sitä, -
mutta en korosta käyttämääni kulkuneuvoa.
Puhun vain siitä, mitä se saa aikaan.
Pidän tärkeänä Jumala-suhdetta, henkilökohtaisen suhteen hoitamista -
ja läheistä Jumala-suhdetta. Rukous on kulkuneuvo, joka vie minut perille.
Palaan vielä Matt. 6:5:een. Jeesus sanoo: "Ja kun rukoilette, -
älkää olko niinkuin ulkokullatut; sillä he mielellään seisovat -
ja rukoilevat synagoogissa ja katujen kulmissa, -
että ihmiset heidät näkisivät."
Monet rukoilevat, koska he uskovat sen nostavan heidän asemaansa.
He rehvastelevat sillä, miten pitkään he rukoilevat ja muuta, -
ja se tekee ihmisiin vaikutuksen. Mutta tässä sanotaan: -
"...että ihmiset heidät näkisivät."
Jakeen 5 loppu: "Totisesti minä sanon teille: he ovat saaneet palkkansa."
Mitä se tarkoittaa? Uskoakseni etupäässä sitä, että kun leuhkii: -
"Rukoilin tunnin. Tein näin ja näin. Rukoilen joka päivä.
Herään kurinalaisesti aamuviideltä."
Se ihmisten pieni taputus selälle: "Olet mahtava." Se on palkkasi.
Se pieni tunnustus, ihmisten ihailu. Se on palkkasi.
Et saa Jumalalta mitään. Et näe rukoustesi saavan aikaan muutosta.
Jos rukoilit vain saadaksesi kiitosta ihmisiltä, -
jotta voit leuhkia suorituksillasi, se pieni tyydytyksen tunne on palkkasi.
Aika on loppumassa. Minulla on kirja "Tie toimivaan rukoukseen".
Tilaa kirja TV7 Kaupasta. Kirja on suomenkielinen.
Saatavana on myös englanninkielisiä opetuslevyjä. Katsotaan mainokset.
Andrew'n koko opetussarja rukouksesta on taltioitu CD-levynä.
Voit tilata opetuksen myös DVD-levynä.
Saat ne haluamasi suuruista rahalahjaa vastaan.
"Tie toimivaan rukoukseen" -kirjaa voi tilata TV7 Kaupasta.
Saatavana on myös englanninkielinen työkirja, -
joka sopii pienryhmille, pyhäkouluihin ja hartaushetkiin.
Työkirja sisältää koko opetuksen.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat sen haluamasi suuruista rahalahjaa vastaan.
Sarjan ensimmäisen osan nimi on "Ulkokultaiset rukoilevat mielellään".
Soita tai kirjoita. Saat CD:n haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat ykkösosan ilmaiseksi.
Voit tilata materiaaleja luottokortilla nettisivujemme kautta.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Alussa Jumala sanoi: "Tulkoon valkeus", ja valkeus tuli.
Jumala puhui, ja koko luomakunta syntyi.
Hän loi kaiken sanalla. Ja Jumala puhuu yhä tänä päivänäkin.
Maaliskuun 23. päivänä 1968 -
Jumala puhui 18-vuotiaalle Andrew Wommackille -
ja kutsui hänet pois omavanhurskaudesta -
julistamaan ilosanomaa Jumalan rakkaudesta ja armosta.
Kutsu johti Vietnamin sodan kautta -
palvelemaan kolmessa pienessä seurakunnassa pastorina.
Vuonna 1976 hän alkoi opettaa radiossa.
Vuonna 1993 Jumala puhui jälleen ja kehotti perustamaan raamattukoulun.
Ensimmäiset Charis-koulun kurssilaiset valmistuivat vuonna 1996.
Vuonna 1998 Jumala puhui työn laajentamisesta televisioon.
Vuonna 2000 Andrew käynnisti päivittäisen tv-ohjelman.
Se tavoitti amerikkalaistalouksista 3 prosenttia.
GOD TV otti ohjelman ohjelmistoonsa samana vuonna.
Ohjelma alkoi näkyä satelliitin kautta useissa maanosissa.
Jumala puhui 31.1.2002 siitä, -
ettei pidä antaa pienen ajattelun rajoittaa Hänen huolenpitoaan.
Andrew otti haasteen vastaan. Charis-raamattukoulu kasvoi.
Nykyään kampuksia on jo 40 kaikkialla maailmassa. Määrä kasvaa.
Samaan aikaan televisiotyö on kasvanut räjähdysmäisesti.
"Andrew Wommack evankeliumin äärellä" näkyy 11 televisioverkossa -
ja 289 kanavalla maailmanlaajuisesti.
Jopa 3,2 miljardia ihmistä voi katsoa Andrew'n opetuksia päivittäin.
Charis-koulun opiskelijamäärän kasvu Colorado Springsissä -
sai Andrew'n kysymään Jumalalta seuraavaa askelta.
Jumala puhui, ja antoi kampuksen Woodland Parkista.
Ensimmäinen vaihe on nyt valmis.
Toinen vaihe alkaa. Se tulee maksamaan 53 miljoonaa dollaria.
Rakenteilla on pyhäkkö, jossa nuoret ja vanhat -
voivat oppia kuulemaan Jumalan äänen.
Alussa Jumala puhui, ja Hän puhuu yhä niille, joilla on korvat kuulla.
Andrew Wommack -järjestö ja Charis-raamattukoulu -
ovat muuttaneet ihmisten elämää ja maailmaa jo 23.3.1968 asti.
Suomennos: Marianne Tenetz